CELEX: C2004/273/02
Language: el
Date: 2004-11-06 00:00:00
Title: Απόφαση του Δικαστηρίου (δεύτερο τμήμα), της 16ης Σεπτεμβρίου 2004, στην υπόθεση C-465/01: Επιτροπή των Ευρωπαϊκών Κοινοτήτων κατά Δημοκρατίας της Αυστρίας (Παράβαση κράτους μέλους — Ελεύθερη κυκλοφορία των εργαζομένων — Υπήκοοι της Ένωσης ή του ΕΟΧ — Υπήκοοι τρίτων χωρών που συνδέονται με την Κοινότητα με συμφωνία — Εκλογιμότητα στα επιμελητήρια εργατών και στις επιτροπές επιχειρήσεων — Αρχή της απαγορεύσεως των διακρίσεων όσον αφορά τους όρους εργασίας)

6.11.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 273/1
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (δεύτερο τμήμα)
   της 16ης Σεπτεμβρίου 2004
   στην υπόθεση C-465/01: Επιτροπή των Ευρωπαϊκών Κοινοτήτων κατά Δημοκρατίας της Αυστρίας (1)
   
   (Παράβαση κράτους μέλους - Ελεύθερη κυκλοφορία των εργαζομένων - Υπήκοοι της Ένωσης ή του ΕΟΧ - Υπήκοοι τρίτων χωρών που συνδέονται με την Κοινότητα με συμφωνία - Εκλογιμότητα στα επιμελητήρια εργατών και στις επιτροπές επιχειρήσεων - Αρχή της απαγορεύσεως των διακρίσεων όσον αφορά τους όρους εργασίας)
   (2004/C 273/02)
   Γλώσσα διαδικασίας: η γερμανική
   Στην υπόθεση C-465/01, που έχει ως αντικείμενο προσφυγή του άρθρου 226 ΕΚ λόγω παραβάσεως, ασκηθείσα στις 4 Δεκεμβρίου 2001, Επιτροπή των Ευρωπαϊκών Κοινοτήτων, εκπροσωπούμενη από τον J. Sack, κατά Δημοκρατίας της Αυστρίας, εκπροσωπούμενης από τον H. Dossi, το Δικαστήριο (δεύτερο τμήμα), συγκείμενο από τους C. W. A. Timmermans, πρόεδρο τμήματος, R. Schintgen (εισηγητή), R. Silva de Lapuerta, P. Kuris και Γ. Αρέστη, δικαστές, γενικός εισαγγελέας: M. F. G. Jacobs, γραμματέας: M. R. Grass, εξέδωσε, στις 16 Σεπτεμβρίου 2004, απόφαση με το εξής διατακτικό:
   
               1.
            
            
               
                           α)
                        
                        
                           Η Αυστριακή Δημοκρατία, αρνούμενη να εξασφαλίσει στους εργαζομένους υπηκόους των άλλων κρατών μελών της Ευρωπαϊκής Ενώσεως ή του ΕΟΧ δικαίωμα του εκλέγεσθαι στα επιμελητήρια εργατών, παρέβη τις υποχρεώσεις που υπέχει από τα άρθρα 39 ΕΚ και 8 του κανονισμού (ΕΟΚ) αριθ. 1612/68 του Συμβουλίου, της 15ης Οκτωβρίου 1968, περί της ελεύθερης κυκλοφορίας των εργαζομένων στο εσωτερικό της Κοινότητας, όπως τροποποιήθηκε με τον κανονισμό (ΕΟΚ) αριθ. 2434/92 του Συμβουλίου, της 27ης Ιουλίου 1992, καθώς και από το άρθρο 28 της Συμφωνίας για τον Ευρωπαϊκό Οικονομικό Χώρο, και
                        
                     
                           β)
                        
                        
                           αρνούμενη να εξασφαλίσει δικαίωμα του εκλέγεσθαι στην επιτροπή επιχειρήσεων και στη γενική συνέλευση των επιμελητηρίων εργατών στους εργαζομένους υπηκόους τρίτης χώρας με την οποία η Κοινότητα έχει συνάψει συμφωνία προβλέπουσα την αρχή της απαγορεύσεως των διακρίσεων όσον αφορά τους όρους εργασίας προς όφελος των εργαζομένων που προέρχονται από τις εν λόγω χώρες και ασκούν επαγγελματική δραστηριότητα εντός ενός κράτους μέλους υπό κανονικές συνθήκες, παρέβη τις υποχρεώσεις που υπέχει από τις διατάξεις των εν λόγω συμφωνιών.
                        
                     
         
               2.
            
            
               Καταδικάζει την Αυστριακή Δημοκρατία στα δικαστικά έξοδα.
            
         
      (1)  ΕΕ C 84 της 6.4.2002.